આ ફરિયાદના આધારે ક્રાઇમ બ્રાંચના સાઇબર સેલના પી.એસ.આઇ. અજય ગોહિલ, એચ.આર. ડામોરે સ્ટાફની મદદ લઇ તપાસ શરૂ કરી હતી. જેમાં આ ટોળકી વેસ્ટ પટેલ નગર, ન્યુ દિલ્હીમાં ખાતે કોલ સેન્ટર ચલાવતા હોવાની હોવાની માહિતી મળી હતી. જેના આધારે પોલીસે સ્થાનિક પોલીસની મદદ લઇ દરોડો પાડી નવ યુવતીઓ સહિત અગિયાર વ્યક્તિઓની ધરપકડ કરી હતી. તેમજ ઓફિસમાંથી લેપટોપ, ત્રીસ સીમકાર્ડ, બાવીસ મોબાઇલ ફોન, ચોપડા વગેરે મુદ્દામાલ કબજે કર્યો હતો.